Spoedvraat se kar geskutArgieffoto ter illustrasie. Die 31-jarige man van Richardsbaai wat Dinsdag in hegtenis geneem is nadat hy glo teen 235 km/h op die N2-snelweg in KwaZulu-Natal met ŉ Golf GTI gejaag het, is vir ŉ wyle sy motor kwyt. Die man, Busisani Mlondoh, het Woensdag in die Mtunzini-landdroshof verskyn op aanklag van die oorskryding van die spoedgrens op ŉ nasionale snelweg. Zinhle Mngomezulu, woordvoerder van die provinsie se padverkeersinspektoraat, het gesê Mlondoh is op borgtog van R5 000 vrygelaat en moet weer op 31 Januarie in die hof verskyn. Sy motor is ook geskut. Maroela Media het Woensdag berig Mlondoh is omstreeks 17:00 deur die Gingindlovu-verkeerspolisie naby Mtunzini, sowat 30 km suid van Richardsbaai, aangekeer.